**Ε4. Ερωτήσεις Κατανόησης**

1. Ποια ήταν τα αίτια του Α' Π.Π.;

2. Ποια ήταν τα αντίπαλα στρατόπεδα στον Α'Π.Π. και ποιες χώρες τα αποτελούσαν;

3. Ποια ήταν η στάση της Ελλάδας σε αυτόν τον πόλεμο;

4. Ποιες απόψεις διαμορφώθηκαν στην Ελλάδα και ποια ήταν τα αποτελέσματα της διαφωνίας;

5. Πώς και πότε μπήκε η Ελλάδα στον πόλεμο και στην πλευρά ποιου στρατοπέδου;

6. Πότε τελείωσε ο Α' Π.Π. και πώς;

7. Τι γνωρίζεις για τη Συνθήκη των Σεβρών;

8. Σύμφωνα με το παρακάτω κείμενο, ποιες ήταν οι συνέπειες του Α’ Π.Π. για τους ανθρώπους;

|  |
| --- |
| Ο Α΄ Παγκόσμιος Πόλεμος ήταν**ένας από τους πιο αιματηρούς πολέμους στην ιστορία του ανθρώπου,** μια περίοδος πρωτόγνωρης βαρβαρότητας και βίας που **κατέστρεψε τις ευρωπαϊκές κοινωνίες και οικονομίες.** Άφησε πίσω του πάνω από 8 εκ. νεκρούς στρατιώτες, πάνω από 20 εκ. τραυματίες, ενώ ανεξακρίβωτος είναι ο αριθμός των θυμάτων στον άμαχο πληθυσμό από τις επιδημίες, την πείνα και τους βομβαρδισμούς (ένα νούμερο που ίσως πλησιάζει τα 55-56 εκ.).  Η ανάπτυξη της τεχνολογίας των βιομηχανικών χωρών έκανε δυνατή την**χρήση, για πρώτη φορά, νέων σύγχρονων όπλων μαζικής καταστροφής,** όπως χειροβομβίδες, υποβρύχια, αεροπλάνα και χημικά όπλα (δηλητηριώδη αέρια που τα έριχναν μέσα στα χαρακώματα για να σκοτώνουν από ασφυξία τους εγκλωβισμένους στρατιώτες). Ήταν ο πρώτος πόλεμος στον οποίον έγινε **ευρεία χρήση των αεροπλάνων** ως πολεμικών όπλων, είτε ως αναγνωριστικών των θέσεων των αντιπάλων είτε ως βομβαρδιστικών.  Κύριο χαρακτηριστικό του ήταν πως **βασίστηκε στα χαρακώματα**που έσκαβαν οι στρατιώτες για να προφυλάσσονται από τα εχθρικά πυρά , αλλά και για να εμποδίζουν την προέλαση των αντιπάλων. Στα χαρακώματα ζούσαν χιλιάδες στρατιώτες για μεγάλο χρονικό διάστημα, **κάτω από φρικτές συνθήκες:** βροχές και λάσπη, ψείρες και ποντίκια, πέθαιναν από αρρώστιες και επιδημίες ή σκοτώνονταν από τους βομβαρδισμούς των αντιπάλων. Πολλοί στρατιώτες **δεν άντεχαν και κατέρρεαν ψυχολογικά**, πολλοί τρελαίνονταν και αρκετοί**λιποτακτούσαν,**δηλαδή εγκατέλειπαν τον στρατό.  Σε πολλές χώρες, κατά την διάρκεια του πολέμου αναπτύχθηκαν **αντιπολεμικά κινήματα** και έγιναν απεργίες και διαδηλώσεις εναντίον του πολέμου, οι οποίες όμως αντιμετωπίζονταν με βία.  Εκτός από τις τεράστιες απώλειες σε ανθρώπους και τις τεράστιες υλικές καταστροφές, ο πόλεμος αυτός είχε και μία, ακόμα πιο άσχημη συνέπεια:  **Οι άσχημοι όροι για τους ηττημένους Γερμανούς δημιούργησαν τις αιτίες για τον Β΄ Παγκόσμιο, τον επόμενο καταστροφικό πόλεμο που ξεκίνησαν πάλι οι ίδιοι είκοσι χρόνια αργότερα...** |